ועדת הכנסת, כנסת 18, פרוטוקול מספר 250, 2012-03-05 11:30

יריב לוין: רבותי, בוקר טוב, אני פותח את הישיבה.

יריב לוין: על סדר היום נושא אחד: קביעת ועדה לדיון בהצעת חוק המפלגות (תיקון - חובת רישום כמפלגה), התשע"ב-2012 (פ/4028/18) של חבר הכנסת יריב לוין וקבוצת חברי כנסת.

יריב לוין: ההמלצה של הלשכה המשפטית היתה להעביר לוועדת החוקה, חוק ומשפט.

יריב לוין: היה סיכום על דעתו של יושב-ראש ועדת החוקה, חוק ומשפט, שהחוק הזה יעבור לוועדת הכנסת.

דוד רותם: נכון.

יריב לוין: במליאה נשמעה הצעה להעביר לוועדה לענייני ביקורת המדינה.

יריב לוין: יו"ר הוועדה לענייני ביקורת המדינה הודיע לי שהוא מוכן לדון בחוק אם אנחנו נציע להעביר אותו, אבל אני בכל זאת מציע שאנחנו נשאיר את החוק בוועדת הכנסת ונדון בו כאן.

יריב לוין: אני חושב שזה גם הפורום הנאות והנכון, וגם יאפשר לקדם אותו עד כמה שניתן, בצורה טובה ומהירה.

יריב לוין: מי בעד לקבוע שהחוק יעבור לוועדת הכנסת?

יריב לוין: בעד ההצעה להעביר את החוק לוועדת הכנסת – פה אחד

יריב לוין: נמנעים – אין

יריב לוין: בעד – פה אחד.

יריב לוין: אין מתנגדים.

יריב לוין: אין נמנעים.

יריב לוין: אושר.

יריב לוין: תודה, הישיבה נעולה.